**Ajka város Önkormányzat Képviselő-testületének a 13/2021. (III.26.) a 8/2021. (III.1.), az 5/2021. (II.15.), az 50/2020. (XII.14.), a 22/2020. (VIII.19.), a 37/2019.(XI.29.), a 22/2019.(V.22.) önkormányzati rendeletével módosított 10/2019. (III.11.) önkormányzati rendelete**

**a foglalkoztatáshoz kötődő lakhatási támogatási programról**

**Egységes szerkezetben**

Ajka Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontjában meghatározott feladatkörében eljárva a következőket rendeli el:

**I. Fejezet**

**Általános rendelkezések**

1. **A rendelet célja**
2. § [[1]](#footnote-1)Ajka város lakosságmegtartó erejének növelése érdekében, Ajka településen élő, állami és önkormányzati fenntartásban működtetett humán szolgáltatások (egészségügy, oktatás, kulturális, szociális- és gyermekjóléti ellátás, közigazgatás) területén dolgozó szakemberek biztosítása, megtartása, továbbfoglalkoztatásuk elősegítése, és a hiányzó szakemberek foglalkoztatásának segítése céljából, a veszélyhelyzet következtében jövedelemkiesés miatt nehéz helyzetbe került személyek lakhatással összefüggő kiadásainak támogatása.
3. **A rendelet hatálya**

2. §[[2]](#footnote-2) A rendelet hatálya kiterjed arra a magyar állampolgárra, aki Ajka városban lakó- vagy tartózkodási hellyel rendelkezik és a településen

1. állami és önkormányzati fenntartásban működtetett humán szolgáltatások területén dolgozik, vagy
2. hiányszakmában foglalkoztatott dolgozó, vagy
3. az élet- és vagyonbiztonságot veszélyeztető tömeges megbetegedést okozó humánjárvány (továbbiakban: koronavírus járvány) első vagy második hullámával összefüggésben kihirdetett veszélyhelyzetet követően

ca) fizetés nélküli szabadság igénybevételére kényszerült, vagy

cb) akinek munkáltatója a munkabérét (illetményét) vagy munkaidejét csökkentette,

cc) az a főállású egyéni vállalkozó, aki vállalkozói tevékenységének szüneteltetésére kényszerült vagy akinek a vállalkozásból származó bevétele jelentősen csökkent, vagy

cd) aki keresőképtelen állományba került

**II. Fejezet**

**A támogatás odaítélése**

**3. A támogatás formája és mértéke**

3.§ (1)[[3]](#footnote-3) A foglalkoztatáshoz kötődő lakhatási támogatás (továbbiakban: lakhatási támogatás) folyósítása pályázat alapján történik.A pályázat2019. márciustól 2021. augusztus 29. terjedő időszakban, több ütemben az „EFOP-1.5.2-16-2017-00007 azonosítószámú Humán szolgáltatások fejlesztése Ajka térségében” című pályázat keretében rendelkezésre álló források terhére kerül kiírásra és kiosztásra.

 (2) A lakhatási támogatás a pályázó által lakott lakás fenntartásához kapcsolódó rendszeres kiadások viseléséhez nyújtott pénzbeli támogatás, amely elsősorban a villanyáram, víz- és gázfogyasztás, távhőszolgáltatás, közös költség, szemétszállítási-, bérleti vagy albérleti díj valamint lakáscélú hitel kifizetéséhez, a tüzelőanyag megvásárlásához használható fel.

 (3)[[4]](#footnote-4) A lakhatási támogatás maximális mértéke: nettó 50.000 forint/hó.

 (4)[[5]](#footnote-5) A lakhatási támogatás maximum hat hónapra kerül megállapításra, és a szerződéskötés napjától kerül folyósításra, de legfeljebb 2021. augusztus 29. napjáig terjedően

**4. A pályázat kiírása és benyújtása**

4.§[[6]](#footnote-6) (1)[[7]](#footnote-7) A lakhatási támogatásra vonatkozó pályázatot Ajka Város Önkormányzatának Népjóléti Bizottsága írja ki az alábbiak szerint:

a) 2019. évben 2019. június 30. napig,

b)[[8]](#footnote-8) 2020. évben három szakaszban: január 31. napig, szeptember 15. napig és december 31. napig,

c)[[9]](#footnote-9) 2021. évben két szakaszban, március 30. napig és április 30. napig.

(2) Érvényes pályázat kizárólag a rendelet 1. melléklete szerinti formanyomtatványon (pályázati adatlap), a pályázati kiírásban meghatározott dokumentumok csatolásával és a határidő betartásával nyújtható be.

(3) A pályázati kiírásban meghatározott dokumentumok hiánya, valamint a hiányosan kitöltött formanyomtatvány a pályázat érvénytelenségét jelenti. Utólagos hiánypótlásra nincs lehetőség.

(4)[[10]](#footnote-10) A pályázati dokumentáció kötelező elemei:

1. pályázati adatlap (rendelet 1. sz. melléklet)
2. hatályban lévő munkaszerződés
3. vállalkozó esetében a tevékenység szüneteltetéséről kiállított NAV igazolás, jövedelem- csökkenés esetén a vállalkozó nyilatkozata
4. fizetés nélküli szabadság igénybevétele, valamint a jövedelem csökkenése, kiesése esetén az ezeket rögzítő munkáltató igazolás,
5. keresőképtelen állományt igazoló dokumentum,
6. lakcímkártya másolata
7. tulajdonos esetén a pályázó által lakott lakás fenntartási költségeit igazoló közüzemi számlák
8. bérlői jogviszony esetén érvényes lakásbérleti vagy albérleti szerződés

**5. A pályázat elbírálása**

5.§ (1)[[11]](#footnote-11) A lakhatási támogatásra vonatkozó pályázatot Ajka Város Önkormányzatának Népjóléti Bizottsága bírálja el.

(2)[[12]](#footnote-12) A bizottság a pályázatok elbírálásánál előnyben részesíti azt a pályázót, aki

1. a pályázat benyújtását megelőző 24 hónapban 18 hónap munkaviszonnyal rendelkezik,

a háztartásában kiskorú gyermeket nevel

 (3) Nem részesíthető lakhatási támogatásban az a pályázó, aki

* 1. a lakásába albérlőt fogadott be,
	2. nem tartózkodik életvitelszerűen a lakásában,
	3. aki az általa lakott lakásán felül beköltözhető, vagy bérbeadás útján hasznosított másik lakással rendelkezik.
	4. [[13]](#footnote-13)nyugellátásban vagy nyugdíjszerű ellátásban részesül

III. Fejezet

**A támogatás igénybevétele**

**6. A támogatás folyósítása és elszámolása**

6.§ (1) A pályázatot elnyert munkavállalóval Ajka Város Önkormányzat polgármestere támogatási szerződést köt.

(2) A pályázatot elnyert munkavállaló részére, a támogatási szerződés megkötése után minden hónap 15. napjáig az Ajkai Közös Önkormányzati Hivatal utalja a lakhatási támogatás összegét.

(3) A lakhatási támogatás kizárólag a 2. §-ban meghatározott munkaviszony fennállása és aktív időtartama alatt folyósítható.

(4)[[14]](#footnote-14)

(5)[[15]](#footnote-15) A lakhatási támogatásban részesülő köteles 8 napon belül bejelenteni a jogosultság feltételeiben (munkaviszony, lakcím, háztartásban élők száma, lakástulajdon-szerzés, bérleti jogviszony változása, közüzemi díjtartozás… stb.) bekövetkező változást a Népjóléti Bizottság felé.

**7. Jogosulatlanul igénybevett támogatás visszafizetése**

7. § (1)[[16]](#footnote-16) A lakhatási támogatásra jogosulatlanná válik az a munkavállaló, akinek

1. a jogosultság feltételeiben olyan jelentős változás történik, amely kizáróvá teszi a támogatás folyósítását,

nem tesz eleget a 6. §-ban meghatározott bejelentési kötelezettségének.

(2)  A jogosulatlanná vált munkavállalóval kötött támogatási szerződést meg kell szüntetni és a jogtalanul felvett támogatást - a mindenkori érvényes jegybanki kamattal növelt összeggel együtt - vissza kell fizetnie.

**IV. Fejezet**

**Záró rendelkezések**

**8. A rendelet hatálya**

8.§ (1) A rendelet 2019. március 12. napján lép hatályba.

 (2)[[17]](#footnote-17) A rendelet 2021. augusztus 29. napján hatályát veszti.

**Ajka, 2019. március 8.**

 **Schwartz Béla s.k. Dr. Jáger László s.k.**

 **polgármester címzetes főjegyző**

**A rendelet kihirdetésének napja: 2019. március 11.**

**Indokolás**

**1-2. §-hoz:**

Ajka Város Önkormányzata Ajka város lakosságmegtartó erejének növelése érdekében az akcióterülethez tartozó településeken, önkormányzati fenntartásban működtetett humán szolgáltatások (egészségügy, oktatás, kulturális, szociális- gyermekjóléti ellátás, közigazgatás) területén dolgozó szakemberek biztosítása és megtartása, továbbá a folyamatos szakemberellátás biztosítása valamint a hiányzó szakemberek foglalkoztatásának elősegítése érdekében támogatni szeretné Ajka városban élő vagy letelepedni szándékozó szakembereket, lakhatáshoz kapcsolódó kiadásaikhoz történő hozzájárulással.

Meghatározza azoknak a körét, akik a támogatást igénybe vehetik.

**3.§-hoz:**

A támogatás formájáról, mértékéről rendelkezik. A rendeletben itt került meghatározásra, hogy évente hány fő részesülhet támogatásban.

**4.§-hoz**

Ez a szakasz rendelkezik a pályázat kiírásának és benyújtásának szempontrendszeréről.

**5.§-hoz:** A pályázat elbírálásáról rendelkezik

**6.§-hoz:**

Ez a szakasz szerződéskötési kötelezettséget ír elő és rendelkezik a folyósítás ütemezéséről.

**7.§-hoz**

Ez a szakasz határozza meg, hogy mely feltételek esetén és milyen nagyságban terheli a támogatottat visszafizetési kötelezettség.

**8.§-hoz:**

A hatályba lépésről rendelkezik.

**Ajka, 2019. március 8.**

**Dr. Jáger László**

 **jegyző**

1. melléklet a 10/2019. (III. 11.) rendelethez[[18]](#footnote-18)

**PÁLYÁZATI ADATLAP**

1. **A PÁLYÁZÓ ADATAI**

|  |  |
| --- | --- |
| 1.1. A pályázó neve: születési neve: |  |
| 1.2. születési helye, ideje: |  |
| 1.3. adóazonosító jele: |  |
| 1.4. TAJ: |  |
| 1.5. bankszámlaszáma**:** |  |
|  Számlavezető pénzintézet neve: |  |
| 1.6. A pályázó lakóhelye |
|  megye: |  |
|  település: |  |
|  irányítószám: |  |
|  közterület (út, utca, tér, köz, egyéb): |  |
|  házszám, emelet, ajtó: |  |
| 1.6. A pályázó tartózkodási helye |
|  megye: |  |
|  település: |  |
|  irányítószám: |  |
|  közterület (út, utca, tér, köz, egyéb): |  |
|  házszám, emelete, ajtó: |  |
| 1.7. A pályázó elérhetőségei |
|  telefon: |  |
|  e-mail: |  |
| 1.8 Munkáltató neve, címe: |  |
|  betöltött munkakör: |  |

1. **A pályázó háztartásában élők adatai:**

A pályázóval közös háztartásban (azonos lakcímen) élők száma:\_\_\_\_\_\_\_\_\_\_\_\_\_\_fő

A pályázó háztartásában élők személyi adatai:

|  |  |  |  |  |  |
| --- | --- | --- | --- | --- | --- |
|  | név | születési hely, idő | anyja neve | TAJ szám | rokonsági fok |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |

1. **Lakásviszonyok:**

A támogatással érintett lakás nagysága:\_\_\_\_\_\_\_\_\_\_\_\_\_\_\_m2

A lakásban tartózkodás jogcíme (tulajdon, bérlemény stb.):

A lakás fenntartásához kapcsolódó költségek felsorolása (számla csatolandó):

|  |  |  |  |  |  |
| --- | --- | --- | --- | --- | --- |
| szolgáltató |  |  |  |  |  |
| összeg |  |  |  |  |  |

 **4. A veszélyhelyzet következtében a jövedelem kiesés miatti nehéz helyzet rövid leírása:**

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**5. Nyilatkozatok**

Büntetőjogi felelősségem tudatában kijelentem, hogy életvitelszerűen a lakóhelyemen/tartózkodási helyemen élek. (a megfelelő aláhúzandó)

**Nyilatkozat adatkezelésről**

A pályázó pályázata benyújtásával büntetőjogi felelősséget vállal azért, hogy a pályázati űrlapon és mellékleteiben az általa feltüntetett adatok a valóságnak megfelelnek. Tudomásul veszi, hogy amennyiben a pályázati űrlapon és mellékleteiben nem a valóságnak megfelelő adatokat tüntet fel, úgy a lakhatási támogatási rendszerből pályázata kizárható, a megítélt támogatás visszavonható.

1. Felelősségem tudatában kijelentem, hogy a közölt adatok a valóságnak megfelelnek.
2. Hozzájárulok, hogy a lakhatási támogatásra való jogosultság elbírálásával és folyósításával összefüggésben személyazonosító-, TAJ- adóazonosító adataimat, valamint a velem közös háztartásban élő hozzátartozóim személyazonosító adatait támogató és ellenőrző szerv kezelje és ellenőrizze, szükség esetén személyi irataimról másolatokat készítsen.
3. Tudomásul veszem, hogy ezen adatokat támogató a projekt zárását követő legkésőbb öt évig megőrzi, a hatályos jogszabályok szerint kezeli. Az iratőrzési határidőt követően az adatok megsemmisítésre kerülnek.

A kitöltött pályázati adatlap csak a pályázati felhívásban közzétett kötelező mellékletek együttes és egyidejű benyújtásával érvényes.

Jelen űrlaphoz csatolt mellékletek száma: \_\_\_\_\_\_\_\_.

Ajka, ...........................................................

 \_\_\_\_\_\_\_\_\_\_\_\_\_\_\_\_\_\_\_\_

 pályázó aláírása

2. melléklet 10/2019.(III.11.) rendelethez

**MUNKÁLTATÓI AJÁNLÁS FOGLALKOZTATÁSHOZ KÖTŐDŐ LAKHATÁSI**

**TÁMOGATÁS IGÉNYLÉSÉHEZ**

|  |  |
| --- | --- |
| 1. Munkáltató neve:
 |  |
| 1. Munkáltató címe:
 |  |
| 1. adószáma:
 |  |
| 1. telefonszám:
 |  |
| 1. e-mail cím:
 |  |
| 1. képviseltre jogosult személy neve, elérhetősége
 |  |
| 1. kapcsolattartó neve, elérhetősége
 |  |
| 1. lakhatási támogatás igénybevételére javasolt munkavállaló neve, címe:
 |  |
| 1. Foglalkoztatás kezdete:
 |  |
| 1. Betöltött munkakör:
 |  |

Nevezett munkavállaló foglalkoztatáshoz kötődő lakhatási támogatás iránti pályázatát támogatásra javaslom.

…….., 2019………………………

 Cégszerű aláírás

1. Módosította: 50/2020. (XII.14.) önkormányzati rendelet [↑](#footnote-ref-1)
2. Az a) és b) bekezdést módosította: 37/2019.(XI.29.) önkormányzati rendelet, módosította: az 5/2021. (II.15.) önkormányzati rendelet, módosította: 8/2021. (III.1.) önkormányzati rendelet [↑](#footnote-ref-2)
3. Módosította: 50/2020. (XII.14.) önkormányzati rendelet, módosította: az 5/2021. (II.15.) önkormányzati rendelet [↑](#footnote-ref-3)
4. Módosította: 22/2019.(V.22.) önkormányzati rendelet, Módosította: 50/2020. (XII.14.) önkormányzati rendelet, módosította: az 5/2021. (II.15.) önkormányzati rendelet, [↑](#footnote-ref-4)
5. Módosította: 24/2020. (VIII.24.) önkormányzati rendelet, 50/2020. (XII.14.) önkormányzati rendelet [↑](#footnote-ref-5)
6. Új c) ponttal kiegészítette: az 5/2021. (II.15.) önkormányzati rendelet [↑](#footnote-ref-6)
7. Módosította: 22/2019.(V.22.) önkormányzati rendelet, módosította: 37/2019.(XI.29.) önkormányzati rendelet [↑](#footnote-ref-7)
8. 50/2020. (XII.14.) önkormányzati rendelet [↑](#footnote-ref-8)
9. Módosította: 13/2021. (III.26.) önkormányzati rendelet [↑](#footnote-ref-9)
10. Módosította: 50/2020. (XII.14.) önkormányzati rendelet, módosította: 8/2021. (III.1.) önkormányzati rendelet [↑](#footnote-ref-10)
11. Módosította: 37/2019.(XI.29.) önkormányzati rendelet [↑](#footnote-ref-11)
12. Módosította: 50/2020. (XII.14.) önkormányzati rendelet [↑](#footnote-ref-12)
13. Módosította: 8/2021. (III.1.) önkormányzati rendelet [↑](#footnote-ref-13)
14. Módosította: 37/2019.(XI.29.) önkormányzati rendelet, Hatályon kívül helyezte: 50/2020. (XII.14.) önkormányzati rendelet [↑](#footnote-ref-14)
15. Módosította: 37/2019.(XI.29.) önkormányzati rendelet [↑](#footnote-ref-15)
16. Módosította: 50/2020. (XII.14.) önkormányzati rendelet [↑](#footnote-ref-16)
17. Módosította: 50/2020. (XII.14.) önkormányzati rendelet [↑](#footnote-ref-17)
18. Módosította: az 5/2021. (II.15.) önkormányzati rendelt [↑](#footnote-ref-18)